În urma declinului partidelor tradiționale, vizibil în alegerile de duminică, Schaeuble intenționează să se retragă din poziția de ministru de finanțe al Germaniei pentru a deveni președinte al parlamentului național, un moment crucial în politica țării, care marchează sfârșitul unui mandat lung și controversat la cârma finanțelor celei mai mari economii a Europei, scrie Politico.eu. Schaeuble, în vârstă de 75 de ani, veteran al celor trei guverne anterioare ale lui Merkel, a contribuit, în timpul mandatului lui Helmut Kohl, la negocierile de reunificare a Germaniei după căderea Zidului Berlinului în 1989.